| Fento fero |
| --- |
| Fento fero (*Blechnum spicant*) |
| Estado de conservación |
| Case ameazada (NT)Case ameazada |
| Clasificación científica |
| 

|  |  |
| --- | --- |
| Reino: | Plantae |
| División: | Pteridophyta |
| Clase: | Pteridopsida |
| Orde: | Athyriales |
| Familia: | Blechnaceae |
| Subfamilia: | Blechnoideae |
| Xénero: | *Blechnum* |
| Especie: | *B. spicant* |

 |
| Nome binomial |
| '**Blechnum spicant'**(L.) Sm. |

O **fento fero** ou formalmente **blechno** (***Blechnum spicant***) é unha especie de fento da familia Blechnaceae.
Existen dúas variedades deste fento en Galiza. *Blechnum spicant* subsp. *spicant*, que é a máis estendida e de frondes estériles e fértiles moi diferenciados; e a *Blechnum spicant* subsp.  *homophyllum* , cuxos frondes estériles e fértiles son máis semellantes e dun tamaño menor a 20 cm. Esta última variedade esténdese dende as serra do Xurés e o Baixo Miño até o Eume.

Descrición
----------

Os fentos presentan alternancia de xeracións, isto quere dicir que no mesmo ciclo de vida pasan por dúas formas, a que produce esporas, chamadas esporófitos, e as que producen gametos, chamadas gametófitos. A xeración que vemos nesta especie é a do esporófito, pois o gametófito é moi miúdo. O esporófito está composto dunha fronde formada por un pecíolo e unha lámina. A lámina pode estar unha ou varias veces dividida. Cada división chámase pinna e as divisións das pinnas chámanse pínnulas.

Fento perenne rizomatoso, con rizoma oblicuo ou erecto cuberto de escamas. Frondes de 15–50 cm persistentes formando fascículos, coma xa dixemos, de dous tipos, fértiles e estériles, con pecíolo moito máis curto ca o limbo unha vez pinnadamente dividido (pinnatífido); os estériles (trofófilos) con divisións (pinnas) oblongas ou linear-oblongas, subagudas; as fértiles (esporófilos) con pinnas máis estreitas, lineares. Esporanxios reunidos en grupos (soros), dispostos en liña a ambos os dous lados do nervio principal das pinnas das frondes fértiles, cubrindo practicamente todo o envés das mesmas, producindo un só tipo de esporas (isospóreos) cubertos dunha membrana linear (indusio) ben desenvolvida.

Distribución e hábitat
----------------------

Eurosiberiano. Bosques de ribeira húmidos e sombrizos. Noiros e cavorcos lamacentos máis ou menos umbros. Bota as esporas dende a primavera até fins do verán. É moi común nos regueiros e ríos en toda Galiza, en zonas húmidas até os 2.000 m. No verán é moi común.

Taxonomía
---------

*Blechnum spicant* foi descrita por (Carl von Linné) Sm. e publicado en *Mémoires de l'Academie Royale des Sciences* 5: 411. 1793.

### Outros nomes galegos

Felgo fero, fento pente, fenta (cómpre non confundir coa especie *Athyrium filix-femina*).

Sinonimia
* *Acrostichum spicant* (L.) Willd.
* *Asplenium spicant* Bernh.
* *Blechnum spicant var. elongata* B. Boivin
* *Lomaria spicant* (L.) Desv.
* *Lomaria spicant var. elongata* Hook.
* *Lomaria spicant f. serrulatum* Clute
* *Onoclea spicant* Hoffm.
* *Osmunda spicant* L. basónimo
* *Struthiopteris spicant* (L.) F.W. Weiss

Notas
-----

1. ↑  Nome vulgar preferido en ‘’Termos Esenciais de Botánica’’ da Comisión de Normalización Lingüística da Escola Politécnica Superior de Lugo - Universidade de Santiago de Compostela, 2002. Non aparece no Dicionario da RAG, xa que non describe os tipos de fentos, pero é un nome documentado noutros diccionarios galegos
2. ↑  Santa-Bárbara Carrascosa, C.; Valdés Castrillón B. (2008). *Guía de la Flora y Vegetación del Andévalo*. Sevilla:Consejería de Medio Ambiente de la Junta de Andalucía. ISBN 978-84-96776-85-2.
3. ↑  "*Fento fero*". *Tropicos.org. Missouri Botanical Garden*. Consultado o 21 de setembro de 2012.
4. ↑  *Fento fero* en PlantList

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fento fero Modificar a ligazón no Wikidata*** |

### Outros artigos

* Fenta (*Athyrium filix-femina*)
* Fentos

### Ligazóns externas

* Vexetación de Galicia.es

|  |  |
| --- | --- |
| Identificadores taxonómicos | 
* GBIF: 5275365
* iNaturalist: 774894
* IPNI: 30048227-2
* IRMNG: 10740775
* ITIS: 522103
* NCBI: 114457
* POWO: ID
* Soortenregister: 118317
* TAXREF: 125238
* Tela Botanica: 66494
* Tropicos: 26603641
* VASCAN: 21990

 |